Twice

Twice (), քեյ փոփ գըրլբենդ, որը ձևավորվել է JYP Entertainment լեյբլի հովանավորությումբ՝ 2015 թվականին «16» ռեալիթի շոուին մասնակցելու ժամանակ։ Խումբը բաղկացած է ինն անդամից՝ Նայոն, Չոնյոն, Մոմո, Սանա, Ջիհյո, Մինա, Դահյոն, Չեյոն, Ցզըյու։ Խումբը առաջնաելույթ է ունեցել 2015 թվականի հոկտեմբերի 20 ին «The Story Begins» մինի ալբոմով։

Պատմություն

Մինչ առաջնաելույթ. նոր JYP գյորլ բենդ և 16
2012 թվականին, Դահյոնի պարային ելույթի հոլովակը արագորեն տարածվեց համացանցում, ինչից հետո էլ դարձավ հայտնի։ Նա նաև հայտնվել է Got 7 խմբի «Stop Stop It» երգի թիզերային տեսահոլովակում։

2013 թվականի դեկտեմբերի 19 ին, JYP Entertainment լեյբլը ակնարկեց, որ նոր գըրլ-բենդ դեբյուտ է անելու 2014 թվականի սկզբին, այդ լեյբլի առաջին գըրլ-բենդը Miss A խումբն էր, որը առաջնաելույթ է ունեցել 2010 թվականին։ 2014 թվականի փետրվարի 27 ին լեյբլի թրեյնիներ Լենան և Սեսիլան հաստատվեցին, որպես խմբի անդամները, հետո միացան Նայոնը, Չոնյոնը, Ջիսուն (հետագայում Ջիհյո) և Մինյոնգը։ Սեսիլիայի գնալուց հետո, նրան փոխարինեց Սանան և 6mix խումբը պետք է առաջնաելույթ ունենար, բայց Լենան գնաց և դա չեղյալ համարվեց։

2015 թվականի փետրվարի 11 ին, Պակ Ջին Յոնգը հայտարարեց, որ «16» շոուի ժամանակ, կներկայանան խմբի 7 ադնամները, հաղորդումը հեռարձակվելու էր Mnet հեռուստաալիքով։ Պակը հետո հայտարարեց, որ խմբում լինելու են ոչ թե 7 անդամ, այլ 9՝ ներառելով Ցզըյուին և Մոմոյին։ Ցզըյուն ներառվել է լսումները անցնելու շնորհիվ, իսկ Մոմոն՝ առանց լսումների, քանի որ պետք էր շտապ անդամ ներառել խմբի մեջ, լեյբլը գնահատեց նրա ելույթային ընդունակությունները։

Twice խումբը առաջնաելույթ ունեցավ 2015 թվականին։

2015 թվականի հուլիսի 10 ին, խումբը ստեղծեց պաշտոնական Ինստագրամի հաշիվը։ JYP Entertainment ըթողարկեց Twice TV շոուն, որի ժամանակ ներկայացվում էր անդամների պատմությունները հարցազրույցների միջոցով և ինչպես էին պատրաստվում առաջնաելույթին։

2015-ներկա. Առաջնաելույթ The Story Begins և Page Two մինի ալբոմներով
2015 թվականի հոկտեմբերի 7-ին, լեյբլը ստեղծեց խմբի կայքը և ակնարկեց խմբի առաջին մինի ալբոմի թողարկման մասին, որը կոչվում է «The Story Begins», իսկ առաջին սինգլը՝ «Like OOH-AHH»: Տեսահոլովակի մեջ կային հիփ հոփի, ռոքի և R&B-ի էլեմենտներ։ Հոկտեմբերի 20-ին տեսահոլովակը թողարկվեց «V App» հավելվածով։ Խումբը կենդանի ելույթ ունեցավ, հենց նույն օրը, որտեղ նրանք կատարեցին «Like OOH-AHH» երգը, «Must Be Crazy» և «Do It Again» երգերի հետ միասին։ Տեսահոլովակը հավաքեց 50 մլն դիտում թողարկումից 5 ամիս անց և դարձավ ամենաշատ դիտված քեյ փոփ տեսահոլովակը։

Դեկտեմբերին խումբը կնքեց տաս CF պայմանագրեր, որոնց եկամուտը կազմեց 1.8 մլրդ վոն։ Դա մեծ հաջողություն էր այն խմբի համար, ում առաջնաելույթից մեկ ամիս էր անցել։ Դեկտեմբերի 27-ին խումբը ներկայացրեց «Like OOH-AHH» երգի ռեմիքս տարբերակը, «SBS Gayo Daejeon»-ում, դա խմբի տարվա վերջին ելույթն էր երաժշտական նախագծում։

Twice-ի երկրորդ մինի ալբոմը՝ «Page Two», թողարկվել է 2016 թվականի ապրիլի 26-ին։ Ալբոմի գլխավոր սինգլը կոչվում է «Cheer Up», խմբի «Precious Love» և «I'm Gonna Be A Star» երգերը Պակ Ջի Յունի ռեմեյքով, դարձել են «Sixteen» շոուի թեմատիկ երգերը։ Խումբը կենդանի ելույթ ունեցավ հենց նույն օրը «Yes24» դահլիճում, որը գտնվում է Սեուլում։ Տեսահոլովակը ունեցավ 10 մլն դիտում հինգ օրվա ընթացքում։ Խումբւ շահեց իր առաջին մրցանակը 2016 թվականի մայիսի 5-ին, «M! Countdown» նախագծի ժամանակ։ Դրան հետևեցին հաղթանակները «Music Bank» և «Inkigayo» նախագծերում։

Անդամներ

Նայոն

Իմ Նա Յոն (հանգուլ՝ 임나연) ծնվել է 1995 թվականի սեպտեմբերի 22 ին, Սեուլում։

2010 թվականի սեպտեմբերի 15 ին Նայոնը գաղտնի ներկա է եղել JYP Entertainment ի 7 րդ բաց լսումներին և անցել է դառնալով թրեյնի։ 2013 թվականին մասնակցել է 6mix խմբի փորձերին, որը այդպես էլ առաջնաելույթ չունեցավ։ Նա նկարահանվել է Ջուն Քի «No Love», Got7 խմբի «Girls Girls Girls» ու «Stop Stop It» և Miss A խմբի «Only You» տեսահոլովակներում։ Նա նաև, որպես կամեո նկարահանվել է կորեական «Նպատակասլացները 2» դրամայում։

Չոնյոն
Յու Չոն Յոն (հանգուլ՝ 유정연) ծնվել է 1996 թվականի նոյեմբերի 1 ին, Սուվոնում։ Նա դերասան Գոնգ Սընգ Յոնի կրտսեր քույրն է։

Նա միացել է լեյբլին, մասնկացելով 6-րդ բաց լսումներին, 2010 թվականի մարտի 1 ին։ Ինչպես Ջիհյոն և Նայոնը, նա նույնպես պետք է առաջնաելույթ ունենար 6mix խմբում։ 2014 թվականին նա Նայոնի հետ նկարահանվել է Got7 խմբի «Girls Girls Girls» և 2015 թվականին Miss A խմբի «Only You» տեսահոլովակներում։

Մոմո
Մոմո (հանգուլ։ 모모) կամ Հիրաի Մոմո (ճապոներեն՝ 平井 もも), ծնվել է 1996 թվականի նոյեմբերի 9 ին, Կիոտոյում։ Նա խմբի գլխավոր պարուհին է։

Մոմոն սկսել է պարել, դեռ վաղ հասակից և որոշեց դառնալ երգչուհի Ամուրո Նամիեի պատճառով և սկսեց հետաքրքրվել քեյ փոփով, Rain և Լի Հյորի արտիստներին լսելուց հետո։ Նա ընտրվեց լեյբլի կողմից, երբ նրանք տեսան նրա և նրա ավագ քրոջ պարային հոլովակը։ Նա գնաց լսումների քրոջ հետ 2012 թվականի ապրիլի 13 ին, բայց միայն Մոմոն անցավ։

2014 թվականին նա նկարահանվել է Got7 խմբի «Stop Stop It» և Ջունհոյի «Feel» երգի ճապոնական տարբերակի տեսահոլովակներում։ Հաջորդ տարի նկարահանվել է Վույոնգի «R.O.S.E» և Miss A խմբի «Only You» տեսահոլովակում։ Նա «Sixteen» շոուի միակ դուրս եկած մասնակիցն է, ով հետո կրկին հետ վերադարձավ խումբ և առաջնաելույթ ունեցավ։

Սանա
Սանա (հանգուլ՝ 사나) կամ Մինատոզակի Սանա (ճապոներեն՝ 湊崎 紗夏) ծնվել է 1996 թվականի դեկտեմբերի 29 ին, Օսակայում

Սանան առաջին անգամ հետաքրքրվել է քեյ փոփով Girls Generation և & Kara խմբերի Ճապոնիայում մեծ հայտնիություն ձեռք բերելուց հետո։ Միջնակարգ դպրոցի վերջին տարում՝ 2012 թվականին ընտրվել է լեյբլի կողմից Նա նկարահանվել է Got 7 խմբի «A» և Ջունհոյի «Feel» տեսահոլովակներում։

Ջիհյո
Պակ Ջի Հյո (հանգուլ՝ 박지효), ծնվել է 1997 թվականի փետրվարի 1 ին, Գուրիում։ Նա խմբի գլխավոր վոկալիստն է։

Երբ Ջիհոյն մասնկացեց «Junior Naver» մրցույթին, մանկական դերի համար, նա ընտրվեց լեյբլի կողմից։ Նա պաշտոնապես միացել է լեյբլին 2005 թվականի հուլիսի 15 ին և եղել է թրեյնիների խմբում, ավելի քան 10 տարի և նա նույնպես պետք է առաջնաելույթ ունենար 6mix խմբում։ Նա նկարահավել է miss A խմբի «Only You» տեսահոլովակում։

Մինա
Մինա (հանգուլ՝ 미나) կամ Մյոի Մինա (ճապոներեն՝ 名井 南), ծնվել է 1997 թվականի մարտի 24 ին, Սան Անտոնիոյում, հետո տեղափոխվել է Կոբե, Ճապոնիա, երբ փոքր երեխա էր։

Նա սովորել է բալետ պարել ավելի քան 11 տարի, «Urizip» ժամանակակից պարային ակումբին միանալուց առաջ։ 2013 թվականին ընտրվել է լեյբլի կողմից։ Մինչ առաջնաելույթը, նկարահանվել է այլ արտիստների տեսահոլովակներում։

Դահյոն

Կիմ Դա Հյոն (հանգուլ՝ 김다현) ծնվել է ծնվել է 1998 թվականի մայիսի 28 ին, Սոննամում։

Նա հայտնի է դարձել իր պարային հոլովակը 2011 թվականին համացանց ՅուԹյուբ ներբեռնելուց հետո։ Միջնակարգ դպրոցում կատարել է սոլո երլույթ երաժշտական փառատոնի համար և ընտրվել է լեյբլի կողմից։ Նա պաշտոնապես լեյբլին միացել է 2012 թվականի հուլիսի 7 ին։ Նա հետագայում նկարահանվել է Got 7 ի «Stop Stop It» և Վույոնգի «R.O.S.E» տեսահոլովակներում։

Չեյոն
Սոն Չե Յոնգ (հանգուլ՝ 손채영), ծնվել է 1999 թվականի ապրիլի 23 ին, Սեուլում։

Չե Յոնգը վեցերորդ դասարանում մեկ տարի հաճախել է պարային ակադեմիա։ Նա լեյբլին միացել է 2012 թվականի հունիսի 6 ին։ Նա նույնպես հայտնվել է Got 7 ի «Stop Stop It» և miss A ի «Only You» տեսահոլովակներում։

Ցզըյու

Ցզըյու (հանգուլ՝ 쯔위) կամ Չո Ցզը Յու, ծնվել է 1999 թվականի հունիսի 14 ին, Թայվանում։

Նա նկատվել է լեյբլի կողմից 2012 թվականին «Muse» թատերական փառատոնի ժամանակ և նոյեմբերի 15 ին ուղևորվել է Հարավային Կորեա՝ նախապատրաստվելու համար։ Նա նույնպես հայտնվել է Got 7 ի «Stop Stop It» և miss A ի «Only You» տեսահոլովակներում։

Սկավառակագրություն

Մինի ալբոմներ

Սինգլեր

Այլ հիթեր

Ֆիլմագրություն

Հեռուստատեսություն

Դրամաներ

Ռեալիթի և այլ շոուներ

Հոլովակագրություն

Տեսահոլովակներ

Մասնակցությունը այլ տեսահոլովակներում

Մրցանակներ և անվանակարգումներ

Korea Cable TV Awards

Mnet Asian Music Awards

Naver V App Awards

Seoul Music Awards

Simply K-Pop Awards

Մասնակցությունը երաժշտական ծրագրերում

M! Countdown

Music Bank

Inkigayo

Ծանոթագրություններ

Արտաքին հղումներ 

 Պաշտոնական կայք

Հարավկորեական երաժշտական խմբեր
JYP Entertainment
Քեյ փոփ երաժշտական խմբեր